**Pòs ofisye pwojè**

**Pwogram CLM**

**Pou kontèks**

CLM se pwogram Fondasyon Fonkoze ki travay ak fanmi ki pòv anpil nan zòn rekile (riral) ak kèk katye nan lavil. Pwogram nan divize nan rejyon administratif, ki dirije chak pa yon direktè rejyonal ki genyen yon ekip sipèvizè ak espesyalis sektoryèl anba sipèvizyon li. Sipèvizè yo tou ap sipèvize yon ansanm Case manager (ajan teren) ki travay 4 jou sou 5 sou teren.

Nan moman pwogram nan ap grandi, ala fwa nan kantite moun l ap kouvri, ak kantite komin l ap touche, li vin parèt nesesè genyen yon kalite estaf espesifik ki ka soutni Direktè Rejyonal la nan planifikasyon, kowòdinasyon ak rapòtaj ansanm ak swivi echeyansye yo. Nan sans sa a Pwogram CLM ap chache yon ofisye pwojè pou pòs sila a.

Pòs la ap yon pòs plentan, ki ap baze nan youn nan youn rejyon yo, oswa nan yon sou rejyon selon bezwen pwogram nan ak planifikasyon Direktè rejyonal la.

**DESKRIPSYON POS: Ofisye Pwojè**

**OBJEKTIF JENERAL**

Ede pwogram CLM atenn objektif li yo, dapre misyon, filozofi, pwosedi Fonkoze.

**OBJEKTIF SPESIFIK**

1. Asire dokimantasyon leson ki soti nan travay diferen ekip (Case manager, sipèvizè, espeyalis sektoryèl...) nan pwogram nan.
2. Asire entegrasyon difèran plan anyèl sipèvizè nan plan global rejyon an
3. Prepare rapò peryodik yo sou baz done ak enfomasyon ki kolekte nan men sipevizè yo
4. Asire lyezon nan kad patenarya/kolaborasyon ki devlope nan kad pwogram nan pou rejyon an.

**Tach jeneral**

1. Patisipe nan fè fòmasyon pou estaf la
2. Patisipe nan evenman enpòtan nan pwogram nan (gradyasyon, atelye, retrèt, vizit echanj)
3. Ede nan refleksyon pou pwogram nan ranfòse estrateji li
4. Asiste direktè rejyonal la nan tach li

**Tach espesifik**

***Dokimantasyon***

1. Organize epi systematize rapòtaj reyinyon ekip chak semèn yo.
2. Kolekte kontrandi reyinyon ekip yo, ak reyinyon mansyèl yo pou analiz
3. Pwodwi yon rapò sentèz leson ki soti nan difèran reyinyon sa yo chak 3 mwa, soumèt li bay dikreksyon an.
4. Vizite yon echantiyon manm/gwoup/jèn k ap detèmine an kwòdinasyon ak sipèvizè w pou kapte istwa siksè/echèk; ajoute leson ki sòti nan istwa sa yo nan rapò sentèz chak 3 mwa
5. Fè yon prezantasyon chak 3 mwa nan reyinyon tout estaf la sou prensipal leson, ramase fidbak tout ekip la sou leson sila yo.
6. Verifye regilarite done k ap rantre nan Impact Atlas pa case manager yo ak sektè espesyalis yo.
7. Travay ak chak espesyalis sektoryèl yo pou mizajou modil fòmasyon nan domèn pa yo

***Planifikasyon operasyonèl***

1. Patispe nan atelye planifikasyon anyèl kote Direktè rejyonal la ap bay direktiv pou plan anyèl chak sipèvizè
2. Travay ak sipèvizè yo pou yo devlope plan operasyonèl ak previzyon bidjè ki mache ak sa
3. Entegre plan tout sipèvizè yo nan yon sèl dokiman planifikasyon operasyonèl pou rejyon an, epi remèt li bay direktè rejyonal pou apwobasyon.
4. Fè swivi mansyèl sou echeyansye plan ak sipèvizè yo

***Rapotaj***

1. Fè yon tablo ak echeyansye rapòtaj pa bayè epi kominike ak sipevizè yo
2. Ansanm ak Direktè reyonal la, defini pou chak sipevizè ki eleman nou bezwen pou ekri rapò a, sou ki fòm l ap vini epi kilè.
3. Ekri rapò pou Direktè rejyonal lè li deside.
4. Asire delè pou rapòtaj yo respekte

***Jesyon patenarya***

1. Patisipe nan vizit pou idantifikasyon nouvo patnè
2. Asire bon jan kominikasyon ant pwogram nan ak patnè yo
3. Jere dosye, fè swivi sou echeyansye ki genyen awè ak patnè ak tout lòt pati prenant. yo
4. Patisipe nan reyinyon ak patnè yo epi pwodwi kontrandi ki nesesè nan sans sa a.

**Lòt tach**

* Ede nan verifikasyon final nouvo manm CLM k ap rantre nan pwogram nan.
* Patisipe nan fòmasyon manm/jèn CLM.
* Ede nan tout lòt tach rejyonal la jije nesesè pou fè pwogram nan avanse nan bon direksyon
* Ede sipèvizè rejyonal yo nan tout aktivite y ap bezwen yon kout men anplis

**SIPEVIZE :** Direktè Rejyonal

**Baz**: ap fikse nan apre rekritman, swa nan rejyon Nòdwès ou swa rejyon Sidès; men kapab travay, sou demand direksyon pwogram nan, tout kote pwogram nan prezan

**Pwofil pou pòs la**

**Pwofesyonèl**

1. Lisans nan Ekonomi, Agronomi, Jesyon oswa lòt syans sosyal
2. Genyen 2-3 lane eksperyans nan jesyon pwojè oswa nan administrasyon yon antrepriz
3. Genyen bon kapasite pou kominike ak moun, sitou moun ki nan zon riral yo, oswa nan katye popilè nan vil yo
4. Genyen eksperyans oubyen sansibilite sou koze « genre**»** nan aktivite ekonomik epi sou dinamik sosyal fanmi ki pòv yo
5. Genyen eksperyans (1 lane pou piti) nan travay sou sistèm suivi/evalyasyon
6. Genyen eksperyans nan animasyon seyans fòmasyon, fokis gwoup, ak atelye aprantisaj
7. Konn pwodwi rapò ak dokiman ki genyen bon kalite nan lang kreyòl ak franse, anglè se yon bon diplis
8. Konn itilize zouti enfomatik tankou Word, Excel, Powerpoint ak platfom elektwonik pou reyinyon

**Kalite pèsonèl**

* Kreyatif, disipline epi onèt.
* Konprann sitiyasyon moun k ap viv nan povrete
* Genyen entèlijans emosyonèl / Kapab jere relasyon tansyon ak konfli moun ak moun
* Kapab viv nan zon riral
* Kapab tabli bon relasyon ak moun
* Alèz pou travay sou motosiklèt, mache nan wout ki difisil
* Kapab travay anba presyon

**Tanpri voye dosye konplè kandidati ou pou pi ta 22 Septanm 2021**

**Nan adrès email sa yo :** **mplaisival@fonkoze.org**

**sadelson@fonkoze.org**

 **wozil@fonkoze.org**

 **bjfrancois@fonkoze.org**